|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ**Аутономна покрајина Војводина, Република СрбијаХајдук Вељкова 1, 21000 Нови Сад, т: +381 21 484 3 484 е-адреса: uprava@kcv.rs[www.kcv.rs](http://www.kcv.rs) |

Број: 112-19-О/3-2

Дана: 10.05.2019. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 112-19-О -** **Набавка медицинске опреме I за потребе клиника КЦ Војводине**

**ПИТАЊА ПОТЕНЦИЈАЛНИХ ПОНУЂАЧА:**

„Поштовани,

Молимо Вас да нам појасните следеће везано за партију број 11-Хируршки инструменти за мале интервенције за Службу операционих сала:

* У прилогу број 3-Опис предмета јавне набавке за поменуту партију под редним бројем 9 навели сте Hellberg-купка волфрам карбид иглодржач са кочницом 210мм који поседује само један произвођач. Овај иглодржач служи за процедуре ушивања за које се исто тако успешно могу користити и други иглодржачи. На овај начин директно елиминишете све друге понуђаче за ову партију без разумног објашњења и разлога. Због тога Вас молимо да наведени инструмент издвојите у засебну партију.
* Да ли је за поменуту партију за позицију број 18 прихватљиво понудити Potts-Smith маказе за васкуларну хирургију, закривљене од 19цм?
* За поменуту партију нисте навели никаква дозвољена одступања од захтеваних димензија инструмената, што је неразумно с обзиром да се дужине и дијаметри инструмената разликују од произвођача до произвођача. С тога вас молимо да нам потврдите дозвољена одступања +/- 5% у односу на тражене, што је минимално а притом се при употреби истих не ремети њихова примена.

Сходно свему наведеном молимо Вас да уважите наше сугестије и поступите у складу са чланом 10. и 12. Закона о јавним набавкама и да не нарушавате транспарентност целог поступка јавне набавке.“

**ОДГОВОР НАРУЧИОЦА:**

1. Наручилац остаје при својим захтевима у погледу дефинисања партије, јер сва добра која су наведена представљају логичну целелину. Приликом формирања јавне набавке, наручилац се руководио искуством у досадашњем раду. Такође, наручилац је пре покретања поступка јавне набавке извршио испитивање тржишта и недвосмислено установио да добра тражених техничких карактеристика у оквиру исте партије, може да понуди више понуђача на тржишту. На тај начин је обезбедио конкуренцију међу понуђачима,   а водећи рачина у свему о својим објективним потребама. Наручилац напомиње да у складу са Законом о јавним набавкама понуђачи могу да наступе како самостално, тако и у заједничкој понуди или понуди са подизвођачем. За наручиоца ће бити прихватљива свака приспела понуда у смислу члана 3. став 1. тачка 32. Закона о јавним набавкама, за коју понуђачи доставе доказе  да  понуђено добро испуњава све захтеве дефинисане конкурсном документацијом, техничком спецификацијом са описаним техничким карактеристикама, у складу са чланом 71. став 1. тачка 2.ЗЈН-а.

2. Наручилац неће прихватити Potts-Smith маказе за васкуларну хирургију, закривљене од 19цм. Једина сличност Potts-Smith маказа за васкуларну хирургију са захтеваним моделом у техничкој спецификацији је у укупној димензији инструмента, али због специфичности примене предметног добра у оквиру хируршких интервенција у васкуларној хирургији, наручилац остаје при захтеваном моделу Cooley који се значајно разликује по облику и дизајну сечива као и самог врха сечива, јер је оштрица код Cooley маказа атрауматска по дизајну ("одсеченог врха").

3. Како је реч о деликатним инструментима за васкуларну хирургију, код неких инструмената одступање у укупној дужини инструмента може бити највише +/- 5%, док за радни део неких инструмента, од којег зависи прецизност и намена инструмента, и најмање одступање би променило сам модел инструмента. Мере појединих инструмента изражене су у димензијама мањим од једног милиметра, због великог значаја у прецизности таквих инструмената, те стога одступање код њих није дозвољено.

Инструменти за које је дозвољено одступање од +/- 5% су под ставкама: 3, 5, 6, 7, 8, 10, 14, 15, 16, 17 и 19

Инструменти за које није дозвољено одступање су под ставкама: 1, 2, 4, 9, 11, 12, 13, 18.

Наручилац још једном напомиње да је у свему поступио у складу са чланом 70. Закона о јавним набавкама и да су техничке спецификације описане на начин који је објективан и који одговара стварним потребама наручиоца. Наручилац је кроз техничке спецификације исказао своје минималне захтеве, које добра која су предмет јавне набавке морају да задовоље у погледу техничких карактеристика, димензија и других елемената. Дакле, наручилац је предметна добра дефинисао исључиво полазећи од својих потреба и опредељених финансијских средстава, јер наручилац, као високореферентна здравствена установа, има намеру да набави хируршке инструменте за мале интервенције, који су неопходни за несметан рад, а пре свега из организационих разлога, функционалних потреба наручиоца и специфичних захтева посла који изводе хирурзи запослени код наручиоца. Наручилац напомиње да није дужан да техничке спецификације дефинише тако да може да их испуни свако заинтересовано лице. Околности да неко од понуђача не може да понуди добра овако захтеваних техничких карактеристика, не значи да и други понуђачи не могу да понуде управо такво добро.

С поштовањем,

*Комисија за јавну набавку 112-19-О*